

LATVIJAS REPUBLIKA

 **PRIEKUĻU NOVADA PAŠVALDĪBA**

Reģistrācijas Nr. 90000057511, Cēsu prospekts 5, Priekuļi, Priekuļu pagasts, Priekuļu novads, LV-4126

 www.priekuli.lv, tālr. 64107871, e-pasts: dome@priekulunovads.lv

**Lēmums**

Priekuļu novada Priekuļu pagastā

2020.gada 24.septembrī Nr.407

 (protokols Nr.15, 21.p)

**Par neapdzīvojamo telpu un materiālu nomas līguma slēgšanu**

Priekuļu novada dome izskata Vārds Uzvārds, (turpmāk Iesniedzēja), 2020.gada 4.septembra iesniegumu (reģ.04.09.2020. Priekuļu novada pašvaldībā Nr.3.1-5.2/2020-3491) par neapdzīvojamo telpu un materiālu nomas līguma slēgšanu.

Izvērtējot pašvaldības rīcībā esošo informāciju, konstatēts, ka:

1. Iesniedzēja neapdzīvojamo telpu un materiālu nomas līgumu nodarbību telpai Jāņmuižas pirmsskolas izglītības iestādē, Jāņmuižā, Priekuļu pagastā, Priekuļu novadā, periodiski slēdz no 2016.gada 1.novembra.
2. Nomas līgumi noslēgti par periodiem no 2017.gada 01.septembra līdz 2018.gada 31.maijam, no 2018.gada 1.septembra līdz 2019.gada 31.maijam un 2019.gada 01.septembra līdz 2020.gada 31.martam.
3. Saskaņā ar Administratīvo teritoriju un apdzīvoto vietu likuma Pārejas noteikumu 20. punktu pašvaldības, kuru administratīvi teritoriālās reformas ietvaros apvieno, var (..) iznomāt savu nekustamo īpašumu tikai pēc tam, kad saņemts pozitīvs apvienojamo pašvaldību finanšu komisijas lēmums.
4. Amatas novada pašvaldības, Cēsu novada pašvaldības, Jaunpiebalgas novada pašvaldības, Līgatnes novada pašvaldības, Pārgaujas novada pašvaldības, Priekuļu novada pašvaldības, Vecpiebalgas novada pašvaldības Finanšu komisija 2020.gada 8.septembrī pieņēmusi lēmumu “Par pašvaldības nekustamo īpašumu iznomāšanu” (protokols Nr.4. 1.p.1.1.apakšpunkts), ar kuru nolemts atļaut Amatas novada pašvaldībai, Cēsu novada pašvaldībai, Jaunpiebalgas novada pašvaldībai, Līgatnes novada pašvaldībai, Pārgaujas novada pašvaldībai, Priekuļu novada pašvaldībai, Vecpiebalgas novada pašvaldībai iznomāt savu nekustamo īpašumu, par to nepieņemto atsevišķu uz konkrētu gadījumu attiecināmu Finanšu komisijas lēmumu, ja iznomā nekustamo īpašumu (ēkas, būves, telpas, zeme) sociālās aizsardzības, kultūras, izglītības, sporta vai veselības aprūpes funkciju nodrošināšanai.
5. Nomātās telpas tiek izmantotas izglītības funkciju nodrošināšanai.
6. Nomniekam nav parādsaistību pret Priekuļu novada pašvaldību.

Ņemot vērā iepriekš minēto, pamatojoties uz likuma ”Par pašvaldībām” 14.panta pirmās daļas 2.punktu, otrās daļas 3.punktu, 21.panta pirmās daļas 14.punkta b) apakšpunktu, Ministru kabineta 2018.gada 20.februāra noteikumu Nr.97 „Publiskas personas mantas iznomāšanas noteikumi” 4.1.punktu, 5.punktu, Priekuļu novada domes Tautsaimniecības komitejas 2020.gada 17.septembra lēmumu (protokols Nr.9), atklāti balsojot: PAR –14 (Elīna Stapulone, Aivars Tīdemanis, Aivars Kalnietis, Dace Kalniņa, Juris Sukaruks, Jānis Ročāns, Jānis Mičulis, Baiba Karlsberga, Mārīte Raudziņa, Normunds Kažoks, Māris Baltiņš, Elīna Krieviņa, Ināra Roce, Sarmīte Orehova), PRET –nav, ATTURAS –nav, Priekuļu novada dome **nolemj**:

1. Slēgt neapdzīvojamo telpu un materiālu nomas līgumu ar Vārds Uzvārds, personas kods -, deklarētā adrese Adrese par nedzīvojamo telpu ar kopējo platību 10,32 m2, (nodarbību telpa Jāņmuižas pirmsskolas izglītības iestādē, Jāņmuižā, Priekuļu pagastā, Priekuļu novadā) iznomāšanu uz iepriekš noslēgtā nomas līguma nosacījumiem.
2. Noteikt nomas līguma termiņu no 2020.gada 01.oktobra līdz 2021.gada 31.maijam.
3. Atbildīgā par lēmuma izpildi nekustamā īpašuma speciāliste L.S.Berovska.
4. Kontrole par lēmuma izpildi Attīstības nodaļas vadītājai V.Lapselei.

*Šo lēmumu var pārsūdzēt viena mēneša laikā no tā spēkā stāšanās dienas Administratīvās rajona tiesas attiecīgajā tiesu namā pēc pieteicēja adreses (fiziska persona- pēc deklarētās dzīvesvietas vai nekustamā īpašuma atrašanās vietas, juridiska persona- pēc juridiskās adreses vietas).*

*Saskaņā ar Administratīvā procesa 70.panta pirmo un otro daļu, lēmums stājas spēkā ar brīdi, kad tas paziņots adresātam, sūtot pa pastu – septītajā dienā pēc tā nodošanas pastā.*

Domes priekšsēdētāja (paraksts) Elīna Stapulone